CELEX: 32018D0828(02)
Language: bg
Date: 2018-08-22 00:00:00
Title: Решение за изпълнение на Комисията от 22 август 2018 година за публикуване в Официален вестник на Европейския съюз на заявка за изменение на спецификацията на наименование в лозаро-винарския сектор съгласно член 105 от Регламент (ЕС) № 1308/2013 на Европейския парламент и на Съвета („Μαντινεία“ (Mantinia) (ЗНП)

28.8.2018   
               
               
                  BG
               
               
                  Официален вестник на Европейския съюз
               
               
                  C 302/13
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 22 август 2018 година
         за публикуване в Официален вестник на Европейския съюз на заявка за изменение на спецификацията на наименование в лозаро-винарския сектор съгласно член 105 от Регламент (ЕС) № 1308/2013 на Европейския парламент и на Съвета
         („Μαντινεία“ (Mantinia) (ЗНП)
         (2018/C 302/10)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 97, параграф 3 от него,
         като има предвид, че:
         
                     (1)
                  
                  
                     Гърция е подала заявка за изменение на спецификацията на наименованието „Μαντινεία“ (Mantinia) в съответствие с член 105 от Регламент (ЕС) № 1308/2013.
                  
               
                     (2)
                  
                  
                     Комисията разгледа заявката и стигна до заключението, че са изпълнени условията по членове 93—96, член 97, параграф 1 и членове 100, 101 и 102 от Регламент (ЕС) № 1308/2013.
                  
               
                     (3)
                  
                  
                     За да могат да се подават декларации за възражение в съответствие с член 98 от Регламент (ЕС) № 1308/2013, заявката за изменение на спецификацията на наименованието „Μαντινεία“ (Mantinia) следва да се публикува в Официален вестник на Европейския съюз,
                     
                  
               РЕШИ:
         
            Член единствен
            Заявката за изменение на спецификацията на наименованието „Μαντινεία“ (Mantinia) (ЗНП) в съответствие с член 105 от Регламент (ЕС) № 1308/2013 се съдържа в приложението към настоящото решение.
            В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу изменението на спецификацията, посочено в първата алинея от настоящия член, в двумесечен срок от датата на публикуването му в Официален вестник на Европейския съюз.
            
         
         
            Съставено в Брюксел на 22 август 2018 година.
            
               
                  За Комисията
               
               Pierre MOSCOVICI
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
      
      
         
            ПРИЛОЖЕНИЕ
            
               „Μαντινεία“ (Mantinia)
            
            
               PDO-GR-A1554-AM02
            
            
               Дата на подаване на заявката: 10.6.2016 г.
            
            ЗАЯВКА ЗА ИЗМЕНЕНИЕ НА ПРОДУКТОВАТА СПЕЦИФИКАЦИЯ
            1.   Приложими правила по отношение на изменението
            
            Член 105 от Регламент (ЕС) № 1308/2013 — изменение, което не е несъществено
            2.   Описание и основания за изменението
            
            2.1.   Корекция на минималното естествено алкохолно съдържание на качествените пенливи бели вина
            
            С изменението на техническото досие PDO-GR-A1554, продуктовата спецификация и единния документ за Mantinia минималното естествено алкохолно съдържание на качественото пенливо бяло вино с означенията брют натюр, екстра брют, брют, екстра сухо, сухо, полусухо и сладко се коригира от 11 на 9,5 об. %, тъй като стойността 11 об. % е била погрешно вписана при изготвянето на техническото досие.
            Енологичните практики за производство на качественото пенливо вино Mantinia (ЗНП) изискват минималното естествено алкохолно съдържание на суровото вино да е 9,5 об. %, така че действителното алкохолно съдържание да може да достигне 11 об. % след вторичната ферментация; в случай че за производството на пенливо вино се използва сурово вино с минимално естествено алкохолно съдържание от 11 об. %, действителното алкохолно съдържание ще бъде 12,5 об. %, което не отговаря на действителността. Очевидно стойността на естественото алкохолно съдържание от 11 об. % е била погрешно вписана, тъй като тя не спада към добрите енологични практики.
            Това изменение се отнася до раздела „Описание на виното(ата)“ от единния документ и продуктовата спецификация.
            2.2.   Коригиране на максималния добив в хектолитри краен продукт от хектар за сухо бяло вино и качествено пенливо бяло вино
            
            С изменението на техническото досие PDO-GR-A1554, продуктовата спецификация и единния документ за Mantinia максималният добив в хектолитри краен продукт от хектар както за сухо бяло вино, така и за качествено пенливо бяло вино се коригира от 66 на 82,5 hl, тъй като стойността от 66 hl е била погрешно вписана при изготвянето на техническото досие.
            Стойността, посочена в сегашната продуктова спецификация, е много по-ниска от срещаната на практика. На практика, предвид това, че установеният добив от лозята възлиза на 1 100 kg грозде/стрема (1 000 m2), добивът от 66 hl/ha възлиза на 60 % дегоржирано вино. Този добив е много нисък и при всички случаи не отговаря на правилата на съвременната винификация. Добивът на дегоржирано вино при използване на минималните технологии за винопроизводство, налични в местните винарски изби, надвишава 74 %, като в някои случаи може да достигне дори 78 %. Следва да се отбележи и че определени култури дават по-сочно грозде, което води и до високи добиви. Този факт, както и обстоятелството, че съвременната технология дава възможност за правилно извличане на сока от грозде и за получаване на максимален процент чиста гроздова мъст за ферментация, означава, че стойността от 75 % отговаря на действителността. При използването на този процент и на установения добив от лозята от 1 100 kg на 1 000 m2 се получава препоръчителен добив в размер на 82,5 hl.
            Това изменение се отнася до разделите „Максимален добив (добиви) на краен продукт от хектар за сухо бяло вино“ и „Максимален добив (добиви) на краен продукт от хектар за качествено пенливо бяло вино“ от единния документ и спецификацията на продукта.
            ЕДИНЕН ДОКУМЕНТ
            1.   Регистрирано наименование
            
            „Μαντινεία“ (Mantinia)
            2.   Вид географско означение
            
            ЗНП — защитено наименование за произход
            3.   Категории лозаро-винарски продукти
            
            
                     
                        1.
                     
                     
                        Вино
                     
                  
                     
                        5.
                     
                     
                        Качествено пенливо вино
                     
                  4.   Описание на виното (вината)
            
            
               Категория 1 Сухо бяло вино
            
            
                        —
                     
                     
                        Минимално естествено алкохолно съдържание: 11,0 об. %
                     
                  
                        —
                     
                     
                        Общо алкохолно съдържание: минимум 11 об. %
                     
                  
                        —
                     
                     
                        Общо съдържание на захари: 0—4 g/l
                     
                  Външен вид: Сламеножълт (бледожълт) цвят със зеленикави оттенъци, който може да стане наситено жълт, когато виното е отлежало.
            Аромат: Богат и наситен букет от аромати с плодови (предимно цитрусови) и флорални (роза, жасмин и др.) нотки, които са характерни за използваните сортове грозде и зависят от процентния дял на всеки един от тях. Поява на неорганични отблясъци по време на стареене на виното.
            Вкус: Балансиран вкус с уникална за този район плътност и киселинност. Ароматен, дълготраен послевкус.
            Общи аналитични характеристики
            
                        Максимално общо алкохолно съдържание (в об. %):
                     
                     
                         
                     
                  
                        Минимално действително алкохолно съдържание (в об. %):
                     
                     
                        11,0 
                     
                  
                        Минимална обща киселинност:
                     
                     
                        5,0  грама на литър, изразена като съдържание на винена киселина
                     
                  
                        Максимална летлива киселинност (в meq/l):
                     
                     
                        18
                     
                  
                        Максимално общо съдържание на серен диоксид (в mg/l):
                     
                     
                        200
                     
                  Ако не е посочена конкретна стойност, се прилагат пределните стойности, определени в законодателството на ЕС.
            
               Категория 5 Качествено пенливо бяло вино
            
            Вино с означенията „брют натюр“, „екстра брют“, „брют“, „екстра сухо“, „сухо“, „полусухо“ и „сладко“
            
                        —
                     
                     
                        Минимално естествено алкохолно съдържание: 9,5 об. %
                     
                  
                        —
                     
                     
                        Общо алкохолно съдържание: минимум 11,0 об. %
                     
                  
                        —
                     
                     
                        Свръхналягане в бутилката: минимум 3,5 bar
                     
                  Външен вид: Бледо жълтеникаво зелен цвят с тънка линия от мехурчета, който става по-наситен и ярък с течение на времето.
            Аромат: Аромат на роза, мед и плодове
            Вкус: Свеж вкус, дължащ се на високата киселинност и наличието на въглероден диоксид (CO2). В зависимост от съдържанието на захари във виното, послевкусът и балансът варират от сух до сладък.
            Съдържанието на захари е до 3 g/l за пенливи вина с означението „брют натюр“, до 6 g/l — за пенливи вина с означението „екстра брют“, до 12 g/l — за пенливи вина с означението „брют“, 12—17 g/l — за пенливи вина с означението „екстра сухо“, 17—32 g/l — за пенливи вина с означението „сухо“, 32—50 g/l — за пенливи вина с означението „полусухо“ и над 50 g/l — за пенливи вина с означението „сладко“.
            Общи аналитични характеристики
            
                        Максимално общо алкохолно съдържание (в об. %):
                     
                     
                         
                     
                  
                        Минимално действително алкохолно съдържание (в об. %):
                     
                     
                        11,0 
                     
                  
                        Минимална обща киселинност:
                     
                     
                        5,5  g/l, изразена като съдържание на винена киселина
                     
                  
                        Максимална летлива киселинност (в meq/l):
                     
                     
                        18
                     
                  
                        Максимално общо съдържание на серен диоксид (в mg/l):
                     
                     
                        185
                     
                  Ако не е посочена конкретна стойност, се прилагат пределните стойности, определени в законодателството на ЕС.
            5.   Винопроизводствени практики
            
            a.   
                  Основни енологични практики
               
            
            
               Винификация на бели вина от категория 1
            
            
               Ограничения за производството на вино
            
            Бялото вино Mantinia (ЗНП) се произвежда при използване на а) традиционния метод за производство на бяло вино или на б) екстрахиране преди ферментация. След това се пристъпва към статично декантиране и се добавят подбрани чисти култури от дрожди, дейност, които позволяват да се подобрят ароматните характеристики на виното. Температурата по време на алкохолната ферментация не надвишава 20 °C.
            Виното Mantinia (ЗНП) се произвежда от следните сортове грозде: Moschofilero (най-малко 85 %) и Asproudes.
            
               Винификация на качествени пенливи бели вина от категория 5
            
            
               Ограничения за производството на вино
            
            Пенливите вина се произвеждат по традиционния метод на ферментация в бутилка или по метод на ферментация в затворен съд. При първия метод ферментацията на сухото сурово вино става в бутилката, в която се добавят дрожди и захари. Първо бутилката се затваря с капачка, като ферментационният процес може да отнеме няколко месеца. След като се отстранят дрождите, бутилката се затваря със стандартна коркова тапа.
            
               Системи за формовка на лозите
            
            
               Метод на отглеждане на културата
            
            Гроздето, използвано за производството на вината Mantinia (ЗНП), се получава от късо подрязани лозови насаждения с чашовидна формовка или линейни конфигурации (чепове с едно или две очи).
            
               Специфични енологични практики, използвани за производството на вина
            
            
               Специфична енологична практика
            
            За да се използва означението „Réserve“ за белите сухи вина Mantinia (ЗНП), те трябва да са били оставени да отлежават общо в течение на не по-малко от една (1) година, не по-малко от шест (6) месеца от които в дъбови бъчви и три (3) месеца в бутилки.
            За да се използва означението „Grande Réserve“ за белите сухи вина Mantinia (ЗНП), те трябва да са били оставени да отлежават общо в течение на не по-малко от две (2) години, не по-малко от дванадесет (12) месеца от които в дъбови бъчви и шест (6) месеца в бутилки.
            б.   
                  Максимални добиви
               
            
            Максимален добив на грозде от хектар за сухо бяло вино от категория 1:
            11 000 kg грозде от хектар
            Максимален добив на краен продукт от хектар за сухо бяло вино от категория 1:
            82,5 hl от хектар
            Максимален добив на грозде от хектар за качествено пенливо бяло вино от категория 5:
            11 000 kg грозде от хектар
            Максимален добив на краен продукт от хектар за качествено пенливо бяло вино от категория 5:
            82,5 hl от хектар
            6.   Определен район
            
            Лозарският район, в който се произвеждат вината Mantinia (ЗНП), обхваща лозята, разположени в землището на община Tripoli, и по-конкретно: общинската единица Tripoli и местните общини Agios Vasilios Mantinias, Agios Konstantinos, Merkovounio, Pelagos и Skopi в състава на общинската единица Tripoli; местните общини Lithovounia, Magoula, Rises и Psili Vrysi в състава на общинската единица Tegea; местните общини Artemisio, Kapsas, Loukas, Nestani, Pikernis, Sagkas и Simiades в състава на общинската единица Mantinia, местните общини Agiorgitiko, Zevgolateio, Neochori Mantinia, Partheni и Steno в състава на общинската единица Korythio; местните общини Kandila, Levidi, Orchomenos и Palaiopyrgos в състава на общинската единица Levidi; селището Kouvli в местната община Doliana в състава на общината Vorias Kynouria.
            7.   Основни винени сортове грозде
            
            
                         
                     
                     
                        Asproudes B
                     
                  
                         
                     
                     
                        Moschofilero N - Mavrofilero
                     
                  8.   Описание на връзката/връзките
            
            
               Данни за географския район
            
            Качество, историческа връзка, културни, социални и икономически връзки, географска среда и географски произход за сухото бяло вино (категория 1) и качественото пенливо бяло вино (категория 5).
            a.   Качество
            
            Качеството на белите сухи вина и качествените пенливи вина Mantinia (ЗНП) се дължи на устойчивостта на сортовете грозде, използвани за производството на тези вина, и на преобладаващите климатични условия в района по време на зреенето. Доброто състояние на суровините и процесът на винификация обаче също играят важна роля за качеството на виното, като използването на подходящи техники за отглеждане гарантира спазването на препоръчителните нива на добив.
            б.   Историческа връзка
            
            Регионът има дългогодишни традиции в областта на лозарството, водещи началото си от дълбока древност, за което свидетелстват определени археологически находки, свързващи региона с виното и култа към бог Дионис. Именно този регион е и родното място на лозата Pausanias, считана за най-стария сорт лоза в света. Омир описва Мантения като „земята на винените лозя“.
            Първото гръцко пенливо вино от ароматното грозде Moschofilero е произведено тук в началото на 20-и век.
            в.   Културни, социални и икономически връзки
            
            Признаването на региона Mantinia (ЗНП) през 1971 г. е плод на дългогодишните лозаро-винарски традиции в региона. Това доведе до развитието с още по-бързи темпове на лозаро-винарския сектор в Мантения, включително до разширяването на площите с лозови насаждения и изграждането на нови винарски изби.
            Вината Mantinia (ЗНП) неколкократно са получавали международни награди, като сортът Moschofilero и виното Mantinia са „местните посланици“ на гръцките вина в стратегическия план за популяризиране на гръцките вина.
            г.   Географска среда и географски произход
            
            Лозаро-винарският регион Mantinia (ЗНП) се намира в източната и централната част на Аркадия. Той е известен под името Мантинейско поле — плато, което е със средна надморска височина от 660 m.
            Почвата спада към следните три почвено-генетични категории:
            
                         
                     
                     
                        а) ентисоли, б) инсептисоли, в) алфисоли.
                     
                  Почвите в равнинните части са резултат от алувиални наноси от песъчлива глина и средиземноморска червена почва (terra rosa). По склоновете почвите се състоят от варовик и доломит. Почвата е от ниско до средно плодородна, излужена, с ниско съдържание на калциев карбонат и механичен състав, който варира от песъчлив, глинест, песъчливо-глинест до тежко глинест. Съдържанието на органично вещество в повърхностните слоеве е умерено и намалява с дълбочината. Нивото на pH на почвата варира от 5,5 до 7,5, което благоприятства растежа и редовното подхранване на лозите. Обменният капацитетът на почвата в региона е много добър и снабдява насажденията с необходимите количества хранителни вещества.
            Средната максимална и минимална температура през вегетационния период (април—октомври) е съответно 24,9 °C и 10,5 °C, докато слънчевият топлинен индекс на региона е 4 056 единици. При тези условия вегетационният период е с продължителност 235 дни. При все че годишното количество на валежите е 781 mm, тяхното сезонно разпределение е типичното за средиземноморския климат, характеризиращо се с годишен максимум през декември (176 mm) и годишен минимум през август (14 mm). Предвид това, че средното количество на валежите през вегетационния период е 260 mm, възможно е в някои години насажденията от Moschofilero да бъдат изложени на умерен недостиг на вода.
            Лекият бриз през лятото, който духа предимно от север, смекчава летните горещини.
            
               Информация за продукта „сухо бяло вино“ (категория 1)
            
            Белите вина Mantinia (ЗНП) имат сламеножълт цвят със зеленикави до розови оттенъци, богат аромат с нотки на цитрусови плодове, лимонов, розов и жасминов цвят. Те са подплътени с уникална киселинност, добър баланс и дълготраен ароматен послевкус. Ако виното се съхранява в дъбови бъчви, то придобива обем и кремообразен привкус, който остава на небцето.
            
               Причинна взаимовръзка при сухото бяло вино (категория 1)
            
            В региона Мантения сортът Moschofilero е отлично приспособен към местния макроклимат. Допълнителен фактор за това са високата надморска височина на Аркадия и нейният студен климат, които допринасят за късното узряване на гроздето през първите десет дни на октомври. Слънчевото греене и умерените температури през лятото в съчетание с дълбоките и хладни почви на платото, допринасят за бавното и късно узряване на реколтата в сравнение с останалите региони. Големите температурни амплитуди между дневните и нощните температури през летните месеци спомагат за запазване на високи нива на киселинност и за развиване на ароматния потенциал на сорта. Почвеният състав на платото дава възможност за производството на добре структурирано вино със средно алкохолно съдържание. Комплексният букет от аромати на сорта Moschofilero се развива в платото на Мантения, когато температурите през месеца, предшестващ прибирането на реколтата, са умерени (18,8 °C), т.е. близки до оптималната температура за лозите. Липсата на прекалено високи температури (горещи вълни) спомага за запазване на съдържанието на органични киселини в гроздето, което води до производството на вина с висока обща киселинност, ниско pH и освежаващ вкус.
            Освен това дългогодишният опит на винопроизводителите от региона, в съчетание с най-съвременните лозарски техники, като например обезлистването, отстраняването на ненужните пъпки и събирането на реколтата на зелено, позволяват получаването на качествена суровина.
            В географски аспект макроклиматът, в съчетание с качествата на Moschofilero, играе ключова роля за разграничаването на произведените в този регион вина от произведените от същия сорт в други региони на Пелопонес на по-ниска надморска височина.
            
               Информация за продукта „качествено пенливо бяло вино“ (категория 5)
            
            Качествените пенливи вина Mantinia (ЗНП) се характеризират с бледо жълтеникаво зелен цвят и фини нишки от мехурчета, които стават по-наситени и ярки с течение на времето, засилвайки освежаващия вкус на гроздето Moschofilero. Те се характеризират с аромат на роза, мед и цитрусови плодове, както и с аромат на сладкарски изделия и свеж вкус, подсилван от високата киселинност и наличието на въглероден диоксид.
            В зависимост от своето захарно съдържание качествените пенливи вина Mantinia (ЗНП) имат послевкус и баланс, които варират от сух до сладък.
            
               Причинна взаимовръзка при качествените пенливи бели вина (категория 5)
            
            Сортът Moschofilero е класифициран като поливалентен сорт поради факта, че на различни етапи от процеса на зреене формиралият се химически състав е подходящ за производството на повече от един вид вино.
            Макроклиматът на Мантения, заедно с голямата надморска височина и хладния климат, спомага за производството на качествени пенливи вина с най-добрите качествени характеристики.
            За производството на качествени пенливи вина се подбират лозя от региона за ранно събиране на реколтата, в зависимост от създадените от конкретния терен мезоклиматични условия. В резултат на ранното бране на гроздето се получава основно вино с ниско алкохолно съдържание, напълно развити първични аромати и приятна киселинност, които могат да се използват за производството на качествени пенливи вина.
            9.   Допълнителни съществени условия
            
            
               Допълнителни разпоредби относно етикетирането на виното
            
            Вид допълнително условие: Допълнителни разпоредби относно етикетирането
            Правна уредба: Съдържа се в законодателството на ЕС
            Описание на условието:
            Член 66, параграфи 1, 2 и 6 от Регламент (ЕО) № 607/2009 на Комисията за определяне на някои подробни правила за прилагането на Регламент (ЕО) № 479/2008 на Съвета по отношение на защитените наименования за произход и защитените географски указания, традиционните наименования, етикетирането и представянето на определени лозаро-винарски продукти.
            
               Допълнителни разпоредби относно етикетирането на виното
            
            Правна уредба: Съдържа се в националното законодателство
            Вид допълнително условие: Допълнителни разпоредби относно етикетирането
            Описание на условието: Терминология, свързана с определени методи на производство
            Министерско решение № 280557/9.6.2005 г. за определяне на времето на узряване, стареене и пускане на пазара на вина с наименование за произход с високо качество и местни вина, както и на използваната терминология при тяхното етикетиране, свързана с метода на производство или методите на приготвяне („Държавен вестник на Република Гърция“, серия II, № 818/15.6.2005 г.).
            
               Допълнителни разпоредби относно етикетирането на виното
            
            Правна уредба: Съдържа се в националното законодателство
            Вид допълнително условие: Допълнителни разпоредби относно етикетирането
            Описание на условието: Отпечатване на годината на реколтата върху етикета
            Когато върху етикета на виното са използвани термините „ΝΕΟΣ ΟΙΝΟΣ“ или „ΝΕΑΡΟΣ ΟΙΝΟΣ“ („НОВО ВИНО“), е задължително отпечатването на годината на реколтата в съответствие с чл. 2, ал. 1 от Министерско решение № 280557/9.6.2005 г. за определяне на времето на узряване, стареене и пускане на пазара на вина с наименование за произход с високо качество и местни вина, както и на използваната терминология при тяхното етикетиране, свързана с метода на производство или методите на приготвяне („Държавен вестник на Република Гърция“, серия II, № 818/15.6.2005 г.).
            
               Допълнителни разпоредби относно етикетирането на виното
            
            Правна уредба: Съдържа се в националното законодателство
            Вид допълнително условие: Допълнителни разпоредби относно етикетирането
            Описание на условието: Терминология, използвана при етикетирането в съответствие с националното законодателство.
            В съответствие с Министерско решение № 235309/7.2.2002 г., термините, които могат да бъдат използвани върху етикетите на вината със защитеното наименование за произход Mantinia, са, както следва:
            ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ/Blanc de blancs (БЯЛО ОТ БЯЛО ГРОЗДЕ), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ или ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ/Blanc de gris (БЯЛО ОТ РОЗОВО ГРОЗДЕ ИЛИ БЯЛО ОТ СИВО ГРОЗДЕ), ΟΙΝΟΣ ΛΟΦΩΝ/Vin de collines (ВИНО ОТ ХЪЛМОВЕ), ΟΙΝΟΣ ΠΛΑΓΙΩΝ/Vin de coteaux (ВИНО ОТ СКЛОНОВЕ), ΟΡΕΙΝΩΝ ΑΜΠΕΛΩΝΩΝ или ΑΠΟ ΟΡΕΙΝΑ ΚΡΑΣΑΜΠΕΛΑ/Vin de vignobles montagneux (ВИНО ОТ ПЛАНИНСКИ ЛОЗЯ).
            
               Връзка към спецификацията на продукта
            
            http://www.minagric.gr/images/stories/docs/agrotis/POP-PGE/OINOS/POP_tropo_prodiagrafes_mantinia281217.pdf